prajā́patirvā́ etadágre kármākarottattáto devā́ akurvandevā́ devásya mahimā́namójaséti yajño vaí mahimā́ devā́ devásya yajñáṃ vīryámójasétyetadyaḥ pā́rthivāni vimame sa étaśa íti yadvai kíṃ cāsyāṃ tatpā́rthivaṃ tádeṣa sárva vímimīte raśmíbhirhyènadabhyavatanóti rájāṃsi deváḥ savitā́ mahitvanétīme vaí lokā rájāṃsyasā́vādityó deváḥ savitā tā́neṣá mahimnā vímimīte